നിപ്പ, കോവിഡ് പ്രതിരോധം: മുക്കത്ത് അവലോകന യോഗം ചേര്ന്നു മുക്കം: ചാത്തമംഗലം മുന്നൂരില് നിപ്പ വൈറസ് സ്ഥിരീകരിച്ച സാഹചര്യത്തിലും തിരുവമ്ബാടി മണ്ഡലത്തിലെ കോവിഡ് പ്രതിരോധ പ്രവര്ത്തനങ്ങള് വിലയിരുത്തുന്നതിനുമായി ലിന്റോ ജോസഫ് എംഎല്എയുടെ അധ്യക്ഷതയില് യോഗം ചേര്ന്നു. മുക്കം നഗരസഭ ചെയര്മാന്, കൊടിയത്തൂര്, കാരശേരി പഞ്ചായത്ത് പ്രസിഡന്റുമാര്, പോലീസ് ഉദ്യോഗസ്ഥര് എന്നിവര് സംബധിച്ച യോഗത്തില് കണ്ടെയ്ന്മെന്റ് സോണ് നിയന്ത്രണങ്ങളും ചര്ച്ചയായി. മുക്കം എംഎല്എ ഓഫീസിലാണ് യോഗം നടന്നത്. നിയന്ത്രണങ്ങളും ജാഗ്രതയും ശക്തമായി തുടരുന്നതിനും ബോധവത്കരണ പ്രവര്ത്തനങ്ങള് പ്രാദേശിക തലത്തിലും സംസ്ഥാന തലത്തിലും നടത്തുതുന്നതിനുംതിനും തീരുമാനമായി. മുക്കം നഗരസഭ ചെയര്മാന് പി.ടി. ബാബു, കൊടിയത്തൂര് പഞ്ചായത്ത് പ്രസിഡന്റ് ഷംലൂലത്ത് വിളക്കോട്ടില്, കാരശേരി പഞ്ചായത്ത് വൈസ് പ്രസിഡന്റ് ആമിന ഏടത്തില്, ഡിവൈഎസ്പി ടി.കെ. അഷ്റഫ്, മുക്കം ഇന്സ്പെക്ടര് കെ.പി. അഭിലാഷ് തുടങ്ങിയവരും യോഗത്തില് പങ്കെടുത്തു.